**ÅRSMELDING 2023 FOR RØDT NORDRE AKER**

Rødt Nordre Aker startet 2023 litt bakpå, og gikk inn til årsmøte uten nominert styre og valgliste for bydelsutvalg. Men med litt hjelp, godvilje og innsats fra gamle og nye medlemmer, fikk vi ordnet begge deler i mars. Våren ble preget av debatt rundt Ukraina-krigen og våpenhjelp, men vi fikk samlet oss og arrangerte lokal valgkamp, og vant på nytt plass i bydelsutvalget. Vi avsluttet året med medlemsmøte om havvind.

Medlemstallet ved utgangen av 2023 var 194. Det er en nedgang på 26 medlemmer fra året før, delvis på grunn av utmeldinger etter landsmøtet.

Årsmøte ble avholdt 9. februar 2023, og ekstraordinært møte for å velge styre og nominere liste for bydelsutvalg ble avholdt 22. mars 2023.

Styret har bestått av:

Medlemmer:

* Rune Holm (leder)
* Ozren Zrno (økonomiansvarlig)
* Anne-Grethe Tuseth
* Claus Fischer
* Ronja Johansen
* Tonje Wigelius Olsen

Varamedlemmer:

* Brita Østvold

Medlemsmøter:

9. mars 2023: Ukraina-krigen og våpenhjelp, med Lars Borgersrud og Ola Tunander

22. mars 2023: Nominasjonsmøte for bydelsutvalglista

13. april 2023: Rojava og Kurdistan, med Erling Folkvord

7. november 2023: Havvind, med Jan-Hugo Holten fra Norges Miljøvernforbund

Antall styremøter i perioden: 12

Annen aktivitet: Vi arrangerte 13 valgkampaktiviteter, deriblant stands ved Sognsvannet og Storo Storsenter, valgkampbod på Karl Johan og morgenutdelinger ved Rikshospitalet. Vi hadde 3-4 oppslag i Nordre Aker Budstikke rundt valgkampen og bydelsutvalg-arbeidet.

Bydelsutvalget for Nordre Aker:

Følgende ble valgt inn:

Nordre Aker bydelsutvalg: Rune Holm (medlem), Tonje Wigelius Olsen (vara), Claus Fischer (vara), Aslak Sira Myhre (vara), Knut Nærum (vara)

Nordre Aker miljø-, plan- og samferdselskomite: Claus Fischer (medlem), Sigrid Staurset (vara), Simen Bjørklund (vara)

Nordre Aker helse- og sosialkomite: Elisabeth Augdahl Bertonen (observatør)

Nordre Aker kultur- og oppvekstkomite: Brita Østvold (observatør)

Nordre Aker råd for personer med funksjonsnedsettelse: Rune Holm (vara)

Grefsen skole driftsstyre: Claus Fischer (medlem), Rune Holm (vara)

Nordberg skole driftsstyre: Rune Holm (nestleder), Claus Fischer (vara)

Nordberg kommunale barnehage samarbeidsutvalg: Brita Østvold (medlem), Rune Holm (vara)

For bydelsbudsjettet i 2024, fikk vi, i samarbeid med de rødgrønne partiene, gjennom:

* 250 000 kr til støtte for fritidsaktiviteter for barn i familier med dårlig råd, gitt høye renter og økte priser. Administrasjonen hadde foreslått å kutte dette, men vi reverserte kuttet.
* 500 000 kr i økte frivillighetsmidler, for å styrke frivillige organisasjoner som har sett et fall i rekrutteringen siden pandemien.
* 250 000 kr ekstra til UngJobb, som er et program der ungdom kan søke om sommerjobb, og ungdom utenfor skolegang kan søke om deltidsjobb, slik at man forebygger utenforskap. Dette programmet har vært en stor suksess og var overbooket i år, men var i stor grad finansiert av ekstraordinære midler fra byrådet som nå har forsvunnet.
* 100 000 kr til gratis inngang til Teknisk Museum for skoleklasser og barnehagegrupper i bydelen. (Reversering av administrasjonens foreslåtte kutt)

11. februar 2024

For Styret i Rødt Nordre Aker

Rune Holm